Ad nefhem belli « zzin » mebla « lḥerma » mačči d ccbaḥa, acku tameṭṭut ma yella tesɛa « zzin » maca txus « lḥerma » medden akk ad tt-walin d yir tameṭṭut, ad ttun ccbaḥa-nni tecbaḥ. Ben Muḥemmed yessenteq-d tameṭṭut akken ad d-yessefhem s yiles-is, belli : « ccbaḥa n tmeṭṭut d zzin d lḥerma d isin dduklen ɣer medden » . « Zzin » « lḥerma » akked « ccna » qqnen ɣer sin wawalen nniḍen i asen-d-yernan anamek nniḍen ixullfen anamek amezwaru n lferḥ : « lḥeq » akked « lmal » .